Освета (Коста Трифковић)/23
ПОЈАВА ТРЕЋА

МАРИЈА (скинувши маску):
Шта? Шта се то збило?
Је ли то на јави, или ми се снило?
Он да другу љуби? ... Ох, боже! Ох, боже!
Та је л’ то могуће, да л’ то бити може?!...
(Жалосно.) Аох, клете шале — заслепи ми очи,
Само да још боље видим у слепоћи!
(Пренувши се на једаред.)
Ма што да ја јадам ? Аох, луде мене!
К’о да с’ због тог икад јадовале жене!
Зар ја нисам лепа, зар сам мртва веће!
Зар се и за мене нико наћи не ће?
Јошге има жена толико памети,
Да се ка’ што треба знаде да освети;
Освет’ћу се, бо’ме, та жена сам зато,
А освета ј’ лепа: љубавника јато!

Освета